钦定古今图书集成/明伦汇编/闺媛典/第101卷 > 皇清七 > 宋尔城妻叶氏
## 钦定古今图书集成/明伦汇编/闺媛典/第101卷 > 皇清七 > 宋尔城妻叶氏

按《苏州府志》：叶氏，宋尔城妻，长洲人。顺治二年六月，湖寇入城，尔城与子实颖谋避兵。叶正色曰：“出走者尔辈事吾妇人，去将安之？” 俄有兵持刃触门，叶遽投井死。仲子实栗，年十七，哭井旁曰：“母死，儿何能独生。” 亦投于井。实颖有女景昭，许字计准，准夭，守节死。